שלום לכולם!
אחד הדברים המרגשים ביותר במדעי המחשב הוא שתוכנית יכולה להיות אינטראקטיבית.
בכל פעם שמישהו לוחץ, מקיש או מקליד משהו במחשב או בטלפון, זה מחולל אירוע.
ויש קוד מסוים, שמחליט מה לעשות כשמופיע אירוע.
לדוגמה, אתם יכולים ליצור מדריך אירועים שאומר:
"כשלוחצים על העכבר, השמע צליל".
בואו ננסה פעילות ונראה איך זה עובד.
האם אי פעם שמעתם על המשחק פלאפִּי בירד?
בעזרת שימוש במדריך האירועים, תוכלו ללמוד איך לתכנת גרסה משלכם למשחק פלאפי בירד.
הקוד שתכתבו כולל גרירה והנחה של בלוקים, המייצגים פקודות למחשב.
תכנות בעזרת גרירה והנחה הוא הדרך הקלה ביותר ללמוד.
כך גם תלמידים באוניברסיטה לומדים איך לקודד.
אך מתחת לפני השטח, כל בלוק מיוצג דרך קוד אמיתי.
אם תביטו בסביבת העבודה, תראו שיש כמה בלוקים ירוקים שכבר נוצרו שם בשבילכם.
אלה הם מדריכי האירועים.
אם תרצו שהציפור תעופף כשלוחצים על העכבר, חברו את הבלוק "התעופף" למדריך האירועים הנכון.
ועכשיו במשחק שלכם, בכל פעם שתלחצו על העכבר, הציפור תעופף.
בכל חידה בפעילות הזאת נציג לכם סוגי אירועים חדשים על גבי בלוקים ירוקים בסביבת העבודה.
ותוכלו לבחור מהו הבלוק שיש להוסיף בתגובה לאירועים הללו.
כשאתם רואים חץ למטה כזה, אתם יכולים לשנות את ההגדרות,
כמו הצליל שיישמע כשפלאפי הציפור נוגע בקרקע.
בחידה האחרונה, תוכלו ליצור משחק משלכם ולשתף אותו עם חבריכם.
תיהנו!